section_heading: Smještaj
paragraph_text: Kormati se nalaze u sjevernom dijelu Jadrana, u Kvarneriću. Smješteni su između otoka Krka i Cresa i zajedno sa susjednim Plavnikom pripadaju krčkom otočju. Od rta Tanka punta ili samo Tanko na otoku Plavniku, su udaljeni manje od 1,5 km. Kormati su zapravo nastavak grebena kojeg čini otok Plavnik. Zbog toga je i more između Kormata i Plavnika znatno pliće od okolnog mora.